
Narva linna üldplaneeringu vastuvõtmine 
ja avaliku väljapaneku korraldamine 
1. Asjaolud ja menetluse käik

Üldplaneeringu ja selle keskkonnamõju strateegilise hindamise algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati 15.05.2008 Narva Linnavolikogu otsusega nr 150. 
Vastuvõtmisele esitatud Narva linna üldplaneering koostatakse olemasoleva Narva linna üldplaneeringu 2000-2012 uuendamiseks, kuna olemasolev üldplaneering ei täida enam linna arengu vajadusi ja eesmärke. Üldplaneeringu eesmärgiks on linna territooriumi arengu põhisuundade ja tingimuste määramine, aluste ettevalmistamine detailplaneeringu kohustusega aladel ja juhtudel detailplaneeringu koostamiseks ning detailplaneeringu kohustuseta aladel maakasutus- ja ehitustingimuste seadmiseks. Samuti on olemasolevas üldplaneeringus määratlemata piirkonniti hoonete lubatud maksimaalsed kõrgused ning üldplaneering kajastab rohkem koostamise hetkeolukorda, kui olulisi tulevikku suunatud tegevusi. Puuduvad ka ettepanekud perspektiivsete parkide, väikeelamute, tööstusalade, probleemseteks saavate liiklussõlmede jne arendusalade väljatoomise kohta.
Planeeringu koostamise käigus viidi läbi keskkonnamõju strateegiline hindamine (KSH) vastavalt Keskkonnamõju hindamise ja keskkonnajuhtimissüsteemi seadusele. KSH on heakskiidetud Keskkonnaameti poolt 01.09.2010.a kirjaga nr V 6-8/26502-4.

Planeering on kooskõlastatud Narva Linnavalitsuse Arhitektuuri- ja Linnaplaneerimise Ameti poolt 13.06.2011. Samuti on planeeringu kooskõlastanud kõik vajalikud ametid.

Planeering on koostatud vastavuses Planeerimisseaduse ja lähteülesande nõuetega. Planeeringuala pindala on ca 8400 ha.
2. Õiguslikud alused
2.1. Kohaliku omavalitsuse korralduse seaduse §22 lõike 1 kohaselt volikogu ainupädevuses on üldplaneeringu vastuõtmine ja avaliku väljapaneku väljakuulutamine;
2.2. Planeerimisseaduse §18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku;
2.3. Narva linna põhimääruse punkti 4.4.28 kohaselt Linnavolikogu pädevus on üldplaneeringu projekti vastuvõtmine ja avaliku väljapaneku väljakuulutamine;
2.4. Narva linna ehitusmääruse §10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu ja suunata avalikule väljapanekule Narva linna üldplaneering pindalaga ca 8400 ha, AS Pöyry Entec töö nr 850/08.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus ameti veebilehel (www.narvaplan.ee) ja ajalehes, milles Narva linn avaldab ametlikke teateid; 
4.2. Määrata üldplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet;
4.3. Käesolev otsus jõustub teatavakstegemisest; 
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

